CELEX: 62020TN0645
Language: da
Date: 2020-10-23 00:00:00
Title: Sag T-645/20: Sag anlagt den 23. oktober 2020 — NC m.fl. mod Parlamentet og Rådet

11.1.2021   
            
            
               DA
            
            
               Den Europæiske Unions Tidende
            
            
               C 9/26
            
         
      Sag anlagt den 23. oktober 2020 — NC m.fl. mod Parlamentet og Rådet
      (Sag T-645/20)
      (2021/C 9/38)
      Processprog: engelsk
      
         Parter
      
      
         Sagsøgere: NC, ND, NE, NF og Uniunea Naţională a Transportatorilor Rutieri din România (UNTRR) (Bukarest, Rumænien) (ved advokat R. Martens)
      
         Sagsøgte: Europa-Parlamentet og Rådet for Den Europæiske Union
      
         Sagsøgernes påstande
      
      
                  —
               
               
                  Artikel 1, nr. 3), i Europa-Parlamentets og Rådets forordning (EU) 2020/1055 af 15. juli 2020 om ændring af forordning (EF) nr. 1071/2009, (EF) nr. 1072/2009 og (EU) nr. 1024/2012 med henblik på at tilpasse dem til udviklingen i vejtransportsektoren annulleres delvist.
               
            
                  —
               
               
                  Europa-Parlamentet og Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Med det første anbringende gøres det gældende, at der er sket en tilsidesættelse af artikel 2 TEU, artikel 4, stk. 2, TEU og artikel 9 TEU, artikel 18 TEUF og 95 TEUF, artikel 21 i Den Europæiske Unions charter om grundlæggende rettigheder samt lighedsprincippet og princippet om forbud mod forskelsbehandling som generelle principper i EU-retten, sammenholdt med artikel 5, stk. 4, TEU og proportionalitetsprincippet som generelt princip i EU-retten for så vidt angår en væsentlig og indirekte forskelsbehandling.
               
            
                  2.
               
               
                  Med det andet anbringende gøres det gældende, at der er sket en tilsidesættelse af artikel 26 TEUF, 49 TEUF og 56 TEUF samt artikel 16 og artikel 52, stk. 1, i Den Europæiske Unions charter om grundlæggende rettigheder, sammenholdt med artikel 5, stk. 4, TEU og proportionalitetsprincippet som generelt princip i EU-retten for så vidt angår en ulovlig begrænsning i den fri udveksling af tjenesteydelser, etableringsfriheden og friheden til at oprette og drive egen virksomhed.
               
            
                  3.
               
               
                  Med det tredje anbringende gøres det gældende, at der er sket en tilsidesættelse af artikel 3, stk. 3, TEU, artikel 11 TEUF og 191 TEUF samt artikel 37 i Den Europæiske Unions charter om grundlæggende rettigheder, for så vidt som der er handlet i strid med bevarelsen, beskyttelsen og forbedringen af miljøkvaliteten.
               
            
                  4.
               
               
                  Med det fjerde anbringende gøres det gældende, at der er sket en tilsidesættelse af artikel 296, stk. 2, TEUF, artikel 5 i protokol nr. 2 til EUF-traktaten, den interinstitutionelle aftale om bedre lovgivning og af begrundelsespligten, for så vidt som begrundelsen ikke er angivet detaljeret, og der ikke er foretaget konsekvensvurderinger.
               
            
                  5.
               
               
                  Med det femte anbringende gøres det gældende, at der er sket en tilsidesættelse af artikel 91 TEUF og 94 TEUF, sammenholdt med artikel 5, stk. 4, TEU og proportionalitetsprincippet som et generelt princip i EU-retten, for så vidt som levestandarden, beskæftigelsesniveauet og de økonomiske omstændigheder er alvorligt påvirket.